text: Lesigleði fyri børn og ung
text: #000000
text: Tað er háárstíð fyri bókaormar, lesihestar, forløg, bókahandlar og øll onnur, sum elska at lesa. Bókadagar eru eisini í nánd, og í tí sambandi spílar Føroyar lesa seg eisini út við tiltøkum fyri børn og ung.
text: #000001
text: Í sambandi við Bókadagar hevur Føroyar lesa valt at bjóða børnum og ungum til spennandi lesitiltøk. Vit eru í tí hepnu støðu, at vit hava fleiri føroyskar høvundar, sum skriva bøkur til børn og ung. Tað er av týdningi fyri føroysk børn og ung, at tey kunnu spegla sær í bókmentunum, og tí fegnast vit um, at føroyskir høvundar skriva søgur til føroysk børn.
text: #000002
text: Vit hava valt fýra bøkur til ársins Bókadagar, og har av eru tvær í uppskoti til bókmentavirðislønirnar hjá Norðurlandaráðnum. Talan er um Sólgarður eftir Beinir Bergsson og Abbi og eg og abbi eftir Dánial Hoydal. Virðislønirnar verða handaðar týsdagin 1. november í Helsinki.
text: #000003
text: Les eisini: Hvat er YA-bókmentir?
text: #000004
text: Rimarúmið eftir Elina Michelsen. Vit hita upp til næstu bókina í røðini um Tóru, sum verður útgivin í november. Tóra er ein vanlig genta, sum varnast, at hon hevur yvirnatúrligar kreftir og verður send á skúla í einum heimi, sum vit kenna sum ein hulduheim.
text: #000005
text: Tiltakið er klokkan 9-10.00, og høvundurin verður til staðar at svara spurningum frá næmingunum. Tilmelding fer fram við at senda ein teldupost til tilmelding@nam.fo.
text: #000006
text: Arbeiðstilfar til Rimarúmið er at finna her.
text: #000007
text: Sólgrátur eftir Ingun Christensen. Ein sosialrealistisk ungdómsskaldsøga um Aud, sum er ættleidd úr Kolumbia. Hon hevur tað strævið bæði heima og í skúlanum. Mamman er sjúk, og í skúlanum kennir Aud seg einsamalla. Tað ger tað ikki betri, at hon fær óunnilig boð sendandi á telefonina.
text: #000008
text: Arbeiðstilfar til Sólgrátur er at finna her.
text: #000009
text: Les eisini: Ungdómsskaldsøga um ættleiðing, rasismu og sálarheilsu
text: #000010
text: Sólgarðurin eftir Beinir Bergsson. Sólgarðurin er eitt nýbrot í føroyskum skaldskapi. Yrkingasavnið er fyrsta homoerotiska yrkingasavnið millum tveir menn. Tað er urtagarðurin hjá ommuni, Sólgarðurin, sum er ramman um savnið, og frásøgnin skiftir millum eina song og urtagarðin hjá ommuni. Eitt serstakliga áhugavert nýbrot í føroyskum bókmentum.
text: #000011
text: Droymir tú um at gerast rithøvundur? Kom og skriva við Oddfríði og fá íblástur til næstu yrkingina, krimibókina, teknirøðina ella okkurt heilt annað. Á skeiðinum gera vit venjingar, har vit spæla okkum við orð, orðingar, sansir o.a.
text: #000013
text: Tiltakið verður mikudagin 16. november klokkan 16-18. Skriviskeiðið er ætlað ungum og er ókeypis. Tó er tilmelding neyðug, og hon fer fram á: tilmelding@nam.fo.
text: #000014
text: Bókaslúkurin: Abbi og eg og abbi
text: #000015
text: Abbi og eg og abbi eftir Dánial Hoydal er helst mest umrødda føroyska barnabókin í nýggjari tíð. Bókin, sum Annika Øyrabø so hegnisliga hevur myndprýtt, viðgerð demens á einum barnavinarligum støði. Fyri stuttum vórðu høvundurin og myndprýðarin heiðrað við Bókmentavirðisløn Útnorðurráðsins fyri bókina.
text: #000016
text: Hesum fara vit at arbeiða við, tá vit bjóða dagstovnum og forskúlum til upplestur og kreativa verkstovu. Plássið er avmarkað, og tí er tilmelding neyðug. Send ein teldupost til tilmelding@nam.fo við kunning um navn á stovni og tali av børnum.
text: #000017
text: Les eisini: Soleiðis kunnu vit tosa um myndabøkur
text: #000018
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000020
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000021
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000022